大中小

字牧之,京兆万年人.晚唐诗多柔靡,牧之以峻峭矫之.人谓之小杜,以别于少陵.七绝龙有逸韵远神,晚唐诸家让渠独步. 金谷园 繁华事散逐香尘,流水无情草自春. 日暮东风怨啼鸟,落花犹似坠楼人. 赠别 多情却是总无情,唯觉尊前笑不成. 蜡烛有心还惜别,替人垂泪到天明. 将赴吴兴登乐游原 清时有味是无能,闲爱孤云静爱僧. 欲把一麾江海去,乐游原上望昭陵. 赤壁 折戟沈沙铁未销,自将磨洗认前朝. 东风不与周郎便,铜雀春深销二乔. 泊秦淮 烟笼寒水月笼沙,夜泊秦淮近酒家. 商女不知亡国恨,隔江犹唱《后庭花》. 寄扬州韩绰判官 青山隐隐水迢迢,秋尽江南草未凋. 二十四桥明月夜,玉人何处教吹箫? 遣怀 落魄江湖载酒行,楚腰纤细掌中轻. 十年一觉扬州梦,赢得青楼薄幸名. 秋夕 银烛秋光冷画屏,轻罗小扇扑流萤. 天阶夜色凉如水,坐看牵牛织女星. 赠别 娉娉袅袅十三馀,豆蔻梢头二月初. 春风十里扬州路,卷上珠帘总不如. 江南春 千里莺啼绿映红,水村山郭酒旗风. 南朝四百八十寺,多少楼台烟雨中. 旅宿 旅馆无良伴,凝情自悄然. 寒灯思旧事,断雁警愁眠. 远梦归侵晓,家书到隔年. 沧江好烟月,门系钓鱼船. 中秋 暮云收尽溢清寒, 银汉无声转玉盘. 此生此夜不长好, 明月明年何处看. 清明 清明时节雨纷纷,路上行人欲断魂. 借问酒家何处有,牧童遥指杏花村.